text: Fem værelser vandskadet efter hotel-brand
  22 november 2013 kl. 09.15
  Fem værelser er totalskadet på Hotel Postgården i Fredericia efter, at en psykisk syg kvinde i nat forsøgte at sætte ild på sin seng.
  Hotellets nattevagt kunne lugte røg ved fire-tiden. Det lykkedes ham at få slukket ilden, inden den fik for godt fat. Men fem værelser blev vandskadet efter branden.
  Ingen personer var i fare ved branden.
  Hotel Postgården er bl.a. kendt fra TV SYDs serie ?Hurlumhej på hotellet?.
  TV SYD har talt med hotelejer Bent Wind. Han ønsker ikke at udtale sig om nattens brand, da det sender et negativt signal om Hotel Postgården.
  Hotel Postgården har 55 værelser.
  